Document ID: 32007R0328

UREDBA KOMISIJE (ES) št. 328/2007
z dne 27. marca 2007
o odstopanju od uredb (ES) št. 596/2004 in (ES) št. 633/2004 glede datumov izdaje izvoznih dovoljenj v sektorjih za jajca in perutninsko meso za leto 2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca (1) in zlasti člena 3(2) Uredbe,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (2) in zlasti člena 3(2) Uredbe,
ob upoštevanju naslednjega:
(1)
Člen 3(3) Uredbe Komisije (ES) št. 596/2004 (3) in člen 3(3) Uredbe Komisije (ES) št. 633/2004 (4) o podrobnih pravilih za izvajanje sistema izvoznih dovoljenj v sektorju jajc in perutninskega mesa določata, da se izvozna dovoljenja izdajo v sredo, ki sledi tednu, v katerem so bili vloženi zahtevki za dovoljenja, pod pogojem da Komisija v tem obdobju ni sprejela nobenega posebnega ukrepa.
(2)
Glede na praznike v letu 2007 in neredno objavo Uradnega lista Evropske unije v teh dneh je obdobje med oddajo zahtevkov in dnem izdaje dovoljenj prekratko za zagotovitev dobrega upravljanja trga. Navedeno obdobje je zato treba podaljšati.
(3)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Z odstopanjem od člena 3(3) Uredbe (ES) št. 596/2004 in člena 3(3) Uredbe (ES) št. 633/2004 se dovoljenja za leto 2007 izdajo na datume, navedene v Prilogi k tej uredbi.
To odstopanje se uporablja pod pogojem, da pred navedenimi datumi izdaje ni sprejet noben od posebnih ukrepov iz člena 3(4) Uredbe (ES) št. 596/2004 in člena 3(4) Uredbe (ES) št. 633/2004.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. marca 2007

Labels: 3
17
15